সৌদিতে মদিনার পথে ভয়াবহ বাস দুর্ঘটনা, একাধিক ভারতীয় উমরাহযাত্রীর মৃত্যুর আশঙ্কা

ওয়েব ডেস্ক: সৌদি আরবে (Saudi Arabia) ভয়াবহ পথ দুর্ঘটনা। সোমবার মদিনাগামী উমরাহ যাত্রীবাহী একটি বাসের সঙ্গে ডিজেল ট্যাঙ্কারের মুখোমুখি সংঘর্ষ। ঘটনায় ৪২ জন ভারতীয় উমরাহযাত্রীর মৃত্যুর আশঙ্কা করা হচ্ছে (Umrah pilgrims collided with a diesel tanker)। মৃতদের মধ্যে ২০ জন মহিলা, ১১ জন শিশু রয়েছেন বলে জানা গেছে। এদের অধিকাংশই তেলেঙ্গানার (Telengana) হায়দরাবাদ (Hyderabad) এলাকার বাসিন্দা।

জানা গেছে, সোমবার সকালে মক্কা থেকে মদিনার উদ্দেশ্যে রওনা দিয়েছিল যাত্রীবোঝাই বাসটি। মুফরিহাট এলাকায় পৌঁছতেই বাসটির সঙ্গে একটি ডিজেল ট্যাঙ্কারের প্রচণ্ড ধাক্কা লাগে। ঘটনাস্থলেই বহু যাত্রীর মৃত্যুর আশঙ্কা করা হচ্ছে। আহত হয়েছেন আরও অনেকে।

আরও পড়ুন: সৌদি আরবে বাস-ট্যাঙ্কার সংঘর্ষ! ৪২ জন ভারতীয়র মৃত্যুর আশঙ্কা

In view of a tragic bus accident near Madina, Saudi Arabia, involving Indian Umrah pilgirms, a 24×7 Control Room has been set up in Consulate General of India, Jeddah.

The contact details of the Helpline are as under:

8002440003 (Toll free)
0122614093
0126614276
0556122301…

— India in Jeddah (@CGIJeddah) November 17, 2025

দুর্ঘটনার পর স্থানীয় বাসিন্দা এবং সৌদি এমার্জেন্সি টিম দ্রুত উদ্ধারকাজ শুরু করে। ভারতীয় দূতাবাস, কনসুলেট এবং বিদেশ মন্ত্রক ঘটনাটির উপর নজর রাখছে। তেলঙ্গানার মুখ্যমন্ত্রী এ রেবন্ত রেড্ডি রাজ্যের মুখ্যসচিব কে রামকৃষ্ণ রাও এবং ডিজিপি বি শিবধার রেড্ডিকে ব্যক্তিগতভাবে পরিস্থিতি মনিটর করার নির্দেশ দিয়েছেন। দুর্ঘটনায় নিখোঁজ বা আহতদের খোঁজে পরিবারগুলিকে সহায়তা করতে তেলঙ্গানা সেক্রেটারিয়েটের পক্ষ থেকে কন্ট্রোল রুম খোলা হয়েছে। রয়েছে হেল্পলাইন নম্বরো।

বিদেশমন্ত্রী এস. জয়শঙ্কর ঘটনাটি নিয়ে গভীর শোক প্রকাশ করেছেন। তিনি এক্স-এ লেখেন, “মদিনায় ভারতীয় নাগরিকদের দুর্ঘটনার খবরে আমি স্তম্ভিত। রিয়াধে আমাদের দূতাবাস এবং জেদ্দায় কনসুলেট সবরকম সাহায্য করছে ভারতীয় পরিজনদের জন্য। আহতদের দ্রুত আরোগ্য কামনা করছি।”